Thomas Alsgaard

Thomas Alsgaard (født 1972) er en norsk langrennsløper og -trener som representerer Eidsvold Værks Skiklub. Han la opp etter 2003-sesongen, men gjorde comeback i 2007 og satset da primært på langdistanserenn, før han la opp i 2015. Han har fem OL-gull, seks VM-gull og sju norske mesterskap.

Han var inntil 2013 ekspertkommentator for langrenn på NRK TV.

 Karriere 
Født i Lørenskog, men flyttet i meget ung alder til Enebakk. 

Han markerte seg allerede som junior, med tre gull i junior-VM 1991 og ett sølv i 1992. I junior-VM i 1991 i Reit im Winkl vant han 30 km fristil, 10 km klassisk og gikk ankeretappen på det norske laget som vant 4 × 10 km stafett. Odd-Bjørn Hjelmeset, Svein Tore Samdal og Anders Eide gikk de tre første etappene.https://skisport365.com/ski/resultat.php?lop=1001

Han fikk sitt store internasjonale gjennombrudd i OL 1994 på Lillehammer, da han vant tremila med suveren margin. Avstanden til Bjørn Dæhlie på sølvplass var 47 sekunder.

Alsgaard var en mesterskapsløper og vant totalt fem OL-gull (derav tre individuelle gull i tre påfølgende leker) og seks VM-gull (to individuelle). Fra 1995 var han nærmest fast ankermann på det norske stafettlaget, og med Alsgaard på siste etappe tapte Norge bare ett internasjonalt stafettgull – da Alsgaard ble slått i spurten av Østerrikes Christian Hoffmann i VM i Ramsau 1999. Kun i VM 2001 i Lahtis ble han tildelt en annen etappe (3.etappen som i 1994-OL). I 2001 var det Tor Arne Hetland som gikk sisteetappen.

Alsgaard vant verdenscupen sammenlagt i 1998. I 2001 ble han tildelt Holmenkollmedaljen sammen med Adam Małysz og Bente Skari. Etter sesongen 2003 bestemte han seg for å legge opp.

Etter at han la opp har Alsgaard så vidt vært innom en karriere som rallykjører og vært langrennstrener for landslaget i skiskyting.  Han har vært herretrener for det svenske langrennslandslaget, under Inge Bråten. I januar 2007 ble imidlertid dette samarbeidet brått avsluttet, noe som fikk bred omtale i norske og svenske medier.

Foran sesongen 2007/08 bestemte Alsgaard seg for å komme i form igjen og gå langdistanserenn. Han ble med på langdistanselaget Team Fast og overrasket alle ved å bli nummer fem i Vasaloppet.

Alsgaard deltok på NM 15 kilometer i Stokke i januar 2010. Alsgaard satset på en plass blant topp 25, men imponerte stort og endte på en 14.-plass.
I Norgesmesterskapet 2011 i Steinkjer overrasket Alsgaard alle med å ta bronsemedalje på 15 km klassisk. Han ble slått av Eldar Rønning og Martin Johnsrud Sundby.

Også året etter i NM på Voss i 2012 overrasket Alsgaard og tok en bronsemedalje på 15 km fristil, bak Martin Johnsrud Sundby, Andrew Musgrave og Ronny Fredrik Ansnes. Musgrave fikk ikke sølvet fordi han er skotsk statsborger, derfor gikk bronsen til Alsgaard, som for øvrig bare var 0,8 sekunder bak Ansnes og sølvmedaljen.

 Verdenscupseire 
 Nr. Dato Sted Distanse 1.    Lillehammer  30 km (F) (OL) 2.    Ramsau am Dachstein  15 km (K) 3.    Ramsau am Dachstein  30 km (F) 4.    Falun  10 km (F) 5.    Ramsau am Dachstein  15 km (F) Jakt (VM) 6.    Sappada  10 km (K) Felles 7.    Nové Město na Moravě  15 km (K) 8.    Brusson  Sprint (F) 9.    Otepää  10 km (K) 10.    Holmenkollen  Sprint (K) 11.    Falun  20 km (K+F) Fls. 12.    Holmenkollen  50 km (F) 13.    Rena-Lillehammer  58 km (K) Birkebeineren

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 1992/93  130  20.  –  –  –  – 1993/94  326  7.  –  –  –  – 1994/95  429  6.  –  –  –  – 1995/96  352  8.  –  –  –  – 1996/97  194  17.  32  28.  52  24. 1997/98  790  1.  351  1.  486  1. 1998/99  266  13.  80  18.  86  27. 1999/2000  461  5.  125 336  8. * 4.  –  – 2000/01  474  3.   –  –  200  6. 2001/02  777  2.  –  –  89  21. 2002/03  94  46.  –  –  21  43.
* distansecupen var delt mellom langdistanse og mellomdistanse

 Medaljer i norske mesterskap 
Plassering Øvelse ÅrGull  10 km langrenn  2000Gull  15 km jaktstart  1994, 1997, 1999, 2000Gull  30 km langrenn  1996, 1997Sølv  10 km langrenn  1993, 1995, 1999, 2001Sølv  15 km jaktstart  1993, 1995, 2001Sølv  30 km langrenn  1994, 1999, 2001Sølv  Lagsprint  2005Bronse  10 km langrenn  1997Bronse  15 km langrenn  2011, 2012

 Se også 
 Liste over mestvinnende vinterolympiere
 Liste over norske mestvinnende vinterolympiere

 Referanser 

 Eksterne lenker 




Kategori:Norske langrennsløpere
Kategori:Ekspertkommentatorer (sport)
Kategori:Norske langrennstrenere
Kategori:Norske skiskyttertrenere
Kategori:Juniorverdensmestere i langrenn
Kategori:Olympiske mestere for Norge
Kategori:Olympiske sølvmedaljevinnere for Norge
Kategori:Olympiske medaljevinnere i langrenn
Kategori:Verdensmestere i langrenn
Kategori:Norgesmestere i langrenn
Kategori:Kongepokalvinnere i skiidrett
Kategori:Vinnere av Holmenkollmedaljen
Kategori:Medaljevinnere under Vinter-OL 1994
Kategori:Deltakere for Norge under Vinter-OL 1994
Kategori:Langrennsløpere under Vinter-OL 1994
Kategori:Deltakere for Norge under Ski-VM 1995
Kategori:Deltakere for Norge under Ski-VM 1997
Kategori:Medaljevinnere under Vinter-OL 1998
Kategori:Deltakere for Norge under Vinter-OL 1998
Kategori:Langrennsløpere under Vinter-OL 1998
Kategori:Deltakere for Norge under Ski-VM 1999
Kategori:Deltakere for Norge under Ski-VM 2001
Kategori:Medaljevinnere under Vinter-OL 2002
Kategori:Deltakere for Norge under Vinter-OL 2002
Kategori:Langrennsløpere under Vinter-OL 2002
Kategori:Deltakere for Norge under Ski-VM 2003
Kategori:Langrennsløpere tilknyttet Vasaloppet
Kategori:71 grader nord kjendis-deltakere
Kategori:Skal vi danse-deltakere
Kategori:Personer fra Enebakk kommune